ก๋วยจั๊บน้ำใสเฮียเก๊า ตั้งอยู่ข้างถ.ศรีนครินทร์ ใกล้สาแยกไฟฟ้า ปากน้ำสมุทรปราการ มีเมนูเพิ่มขึ้นจากตอนแรกๆ เช่น มียำหมูกรอบ ยำเครื่องใน ยำจะใส่หอมหัวใหญ่และผักเยอะดี ที่ชอบก็คือ มะเขือเทศจะหั่นชิ้นไม่ใหญ่ ทำให้เข้ากับน้ำยำอร่อยดีค่ะ ขนมจีบก็พอใช้ได้ ส่วนก๋วยจั๊บน้ำใส และเกาเหลา ใช้ผักกาดหอม เส้นก๋วยจั๊บถ้าตักทานพร้อมน้ำซุปจะพอดี แต่ถ้าใครไม่ปรุงหรือทานซุปเปล่าๆ อาจจะเค็มไปนะคะ คงต้องชิมก่อนปรุง ส่วนเครื่องในก็ทำได้ดีไม่แข็ง เลือดไม่มีกลิ่นเลย หมูกรอบที่ใส่มาให้กรอบดี ถึงแม้ว่าจะอยู่ในซุปแล้วก็ตาม